ಅಲ್ಖೈದಾ ಸಂಘಟನೆ ಜೊತೆಗೆ ನಂಟು.. ಓರ್ವ ಶಂಕಿತ ಉಗ್ರನನ್ನ ಬಂಧಿಸಿದ ಎನ್ಐಎ ಕೊಲ್ಕತ್ತಾ: ಉಗ್ರ ಸಂಘಟನೆ ಅಲ್ಖೈದಾ ಜೊತೆಗೆ ನಂಟು ಹೊಂದಿರುವ ಆರೋಪದ ಮೇಲೆ ಎನ್ಐಎ ಅಧಿಕಾರಿಗಳು ಪಶ್ಚಿಮ ಬಂಗಾಳದಲ್ಲಿ ಓರ್ವ ಶಂಕಿತ ಉಗ್ರನನ್ನ ಬಂಧಿಸಿದ್ದಾರೆ. ಜಲಗನಿಯ ಶಮೀಮ್ ಅನ್ಸಾರಿ ಬಂಧಿತ. ಈ ಕುರಿತು ಹೇಳಿಕೆ ನೀಡಿರುವ ಎನ್ಐಎ ಅಧಿಕಾರಿಗಳು.. ಈ ಹಿಂದೆ ಬಂಧಿಸಲಾದ ಶಂಕಿತ ಉಗ್ರರ ಜೊತೆಗೆ ಈತನ ನಂಟಿರುವುದು ಗೊತ್ತಾಗಿದೆ. ಆತನ ಮೊಬೈಲ್ನ್ನು ವಶಕ್ಕೆ ಪಡೆಯಲಾಗಿದೆ. ಆತನ ವಿಚಾರಣೆ ಪ್ರಗತಿಯಲ್ಲಿದೆ ಎಂದಿದ್ದಾರೆ. ಇತ್ತೀಚೆಗೆ ಎನ್ಐಎ ಅಧಿಕಾರಿಗಳು 9 ಶಂಕಿತ ಉಗ್ರರನ್ನು ಬಂಧಿಸಿದೆ. ಈ ಪೈಕಿ 6 ಮಂದಿ ಪಶ್ಚಿಮ ಬಂಗಾಳದವರು ಮತ್ತು ಮೂವರು ಕೇರಳದವರಾಗಿದ್ದಾರೆ. ಇವರೆಲ್ಲರೂ ಅಲ್ಖೈದಾ ಜೊತೆಗೆ ನಂಟು ಹೊಂದಿದ್ದಾರೆ ಎನ್ನಲಾಗಿದೆ.